Raske vesi
Raske vesi on vesi, mille molekulis on vesiniku aatomitest üks prootiumi ja teine deuteeriumi aatom (valemiga HDO) või mõlemad deuteeriumi (D2O) aatomid. Raske vee füüsikalised ja keemilised omadused on küllaltki sarnased hariliku vee omadega. Loodusvetes on tavaliselt 1 deuteeriumi aatomi kohta 6800 vesiniku aatomit. Loodusvetes esineb valdav osa rasket vesinikku HDO kujul. Kui vee molekulis on üks või kaks triitiumi aatomit, siis räägitakse üliraskest veest.